Los Passatges
Los Passatges (Pasaia oficiaument en basco) qu’es ua comuna gascona de lenga basca. Administrativament, qu’es de la província de Guipuscoa dens la comunautat autonòma espanhòla deu Bascoat. 
Qu'i parlèn gascon dinc a la purmèra mitat deu s. XX. Lo caplòc que n'ei Sent Joan (Pasai Donibane en basco).

Toponimia e istòria

Dus Passatges que son d'un latz e de l'aute d'un braç de mar: Sent Joan e Sent Pèir. Que son creats au s. XV per gascons. Lo pòrt que's disèva abans Puerto de Oyarza o Puerte de Oyarzun. Sent Joan, a l'èst, qu'estó aperat Pasages de Francia e qu'apartengó a Hont Arràbia dinc a 1770, quan e vadó independent devath lo nom de Pasages. Qu'ei coneishut en basco com Pasai Donibane. Sent Pèir, a l'oèst, qu'estó aperat Pasages de España e qu'apartengó a la comuna de Sent Sebastian dinc a 1805. Qu'ei coneishut en basco com Pasai San Pedro. 

En 1777, qu'estó deus Passatges qui La Faieta e partigó entà aidar l'insurreccion americana.

La municipalitat de Pasages (nom en espanhòu) qu'estó estenuda en 1805 per l'arrei Carles IV qui fusionè los dus Passatges. Las manòbras de la comuna de Sent Senastian que s’escadón a obténguer, en 1809, de l’arrei Jausèp Bonaparte, la reïntegracion de Sent Pèir dens Sent Sebastian. Totun aquera reïntegracion qu’estó anullada en 1813 un còp l’ocupant caçat. Enter 1868 e 1891 qu'ei separada en duas comunas, Pasajes de San Juan e Pasajes de San Pedro. Ua darrèra tentativa de Sent Sebastian non s'escad pas de plan en 1945.
L'ortografia espanhòu modèrna qu'ac escriu Pasajes.

[{  "type": "ExternalData",  "service": "geoline",  "ids": "Q847127",  "properties": {  "fill": "#fc3",  "stroke": "#ff1010"  }}]

Tanben véder
 Lo Passatge de Sent Joan
 Lo Passatge de Sent Pèir
 Glossonès

Comuna de Guipuscoa